CELEX: 32012D0384
Language: lv
Date: 2012-07-12 00:00:00
Title: 2012/384/ES: Komisijas Īstenošanas lēmums ( 2012. gada 12. jūlijs ), ar kuru groza Lēmumu 2009/11/EK, ar ko apstiprina metodes cūku liemeņu klasificēšanai Spānijā (izziņots ar dokumenta numuru C(2012) 4711)

14.7.2012   
            
            
               LV
            
            
               Eiropas Savienības Oficiālais Vēstnesis
            
            
               L 186/32
            
         KOMISIJAS ĪSTENOŠANAS LĒMUMS
   (2012. gada 12. jūlijs),
   ar kuru groza Lēmumu 2009/11/EK, ar ko apstiprina metodes cūku liemeņu klasificēšanai Spānijā
   (izziņots ar dokumenta numuru C(2012) 4711)
   (Autentisks ir tikai teksts spāņu valodā)
   (2012/384/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 43. panta m) punktu saistībā ar 4. pantu,
   tā kā:
   
               (1)
            
            
               Ar Komisijas Lēmumu 2009/11/EK (2) tika atļauts Spānijā izmantot četras cūku liemeņu klasificēšanas metodes.
            
         
               (2)
            
            
               Spānija ir paziņojusi, ka sakarā ar jaunu tehnoloģiju attīstību un divu Spānijā atļautu ierīču jaunu versiju izstrādi ir jākalibrē šīs jaunās ierīces, lai iegūtu jaunas formulas to izmantošanai Spānijā.
            
         
               (3)
            
            
               Spānijā daudzās kautuvēs nokauto dzīvnieku skaits nepārsniedz 500 cūku nedēļā (gada vidējais rādītājs). Tādēļ nepieciešama cūku liemeņu klasificēšanas metode, kas atbilst kaušanas jaudai.
            
         
               (4)
            
            
               Spānija lūdza Komisiju apstiprināt trīs jaunas metodes cūku liemeņu klasificēšanai tās teritorijā un protokolā, kas minēts 23. panta 4. punktā Komisijas 2008. gada 10. decembra Regulā (EK) Nr. 1249/2008, ar ko paredz sīki izstrādātus noteikumus par Kopienas skalu ieviešanu liellopu, cūku un aitu liemeņu klasifikācijai un cenu paziņošanas kārtību (3), sīki aprakstīja sadalīšanas izmēģinājumu, norādot principus, uz kuriem šī metode pamatojas, sadalīšanas izmēģinājuma rezultātus, kā arī vienādojumus, ko izmanto, lai novērtētu liesās gaļas procentuālo saturu.
            
         
               (5)
            
            
               Pārbaudot šo lūgumu, tika secināts, ka minēto klasificēšanas metožu apstiprināšanas nosacījumi ir izpildīti. Tādēļ šīs klasificēšanas metodes Spānijā būtu jāapstiprina.
            
         
               (6)
            
            
               Tādēļ būtu attiecīgi jāgroza Lēmums 2009/11/EK.
            
         
               (7)
            
            
               Aparātu vai klasificēšanas metožu izmaiņas nebūtu jāatļauj, ja vien tās nav skaidri apstiprinātas ar Komisijas īstenošanas lēmumu.
            
         
               (8)
            
            
               Šajā lēmumā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmumu 2009/11/EK groza šādi:
   
               1)
            
            
               lēmuma 1. pantu aizstāj ar šādu:
               “1. pants
               Cūku liemeņu klasificēšanai Spānijā saskaņā ar Padomes Regulas (EK) Nr. 1234/2007 (4) V pielikuma B nodaļas IV iedaļas 1. punktu ir atļauts izmantot šādas metodes:
               
                           a)
                        
                        
                           aparātu Fat-O-Meat’er (FOM) un ar to saistītās novērtēšanas metodes, kuru sīks apraksts sniegts pielikuma 1. daļā;
                        
                     
                           b)
                        
                        
                           aparātu Fully automatic ultrasonic carcase grading (Autofom) un ar to saistītās novērtēšanas metodes, kuru sīks apraksts sniegts pielikuma 2. daļā;
                        
                     
                           c)
                        
                        
                           aparātu Ultrafom 300 un ar to saistītās novērtēšanas metodes, kuru sīks apraksts sniegts pielikuma 3. daļā;
                        
                     
                           d)
                        
                        
                           aparātu Automatic vision system (VCS2000) un ar to saistītās novērtēšanas metodes, kuru sīks apraksts sniegts pielikuma 4. daļā;
                        
                     
                           e)
                        
                        
                           aparātu Fat-O-Meat’er II (FOM II) un ar to saistītās novērtēšanas metodes, kuru sīks apraksts sniegts pielikuma 5. daļā;
                        
                     
                           f)
                        
                        
                           aparātu AutoFOM III un ar to saistītās novērtēšanas metodes, kuru sīks apraksts sniegts pielikuma 6. daļā;
                        
                     
                           g)
                        
                        
                           manuālo metodi (ZP) ar lineālu un ar to saistītās novērtēšanas metodes, kuru sīks apraksts sniegts pielikuma 7. daļā.
                        
                     Manuālo metodi (ZP) ar lineālu, kas minēta pirmās daļas g) punktā, drīkst izmantot tikai tādās kautuvēs:
               
                           a)
                        
                        
                           kurās nokauto dzīvnieku skaits nepārsniedz 500 cūku nedēļā (gada vidējais rādītājs); un
                        
                     
                           b)
                        
                        
                           kuru kaušanas līnijas maksimālā jauda ir 40 cūku stundā.
                        
                     
         
               2)
            
            
               pielikumu groza saskaņā ar šā lēmuma pielikumu.
            
         2. pants
   Šis lēmums ir adresēts Spānijas Karalistei.
   
      Briselē, 2012. gada 12. jūlijā
      
         
            Komisijas vārdā –
         
            Komisijas loceklis
         
         Dacian CIOLOȘ
      
   
   
      (1)  OV L 299, 16.11.2007., 1. lpp.
   
      (2)  OV L 6, 10.1.2009., 79. lpp.
   
      (3)  OV L 337, 16.12.2008., 3. lpp.
   
      (4)  OV L 299, 16.11.2007., 1. lpp.”;
   
      PIELIKUMS
      Lēmuma 2009/11/EK pielikumam pievieno šādu 5., 6. un 7. daļu:
      
         “5.   daļa
         
         
            FAT-O-MEAT’ER (FOM II)
         
                     1.
                  
                  
                     Šajā daļā izklāstītos noteikumus piemēro tad, kad cūku liemeņu klasificēšanai izmanto aparātu Fat-O-Meat’er (FOM II).
                  
               
                     2.
                  
                  
                     Šis aparāts ir jauna Fat-O-Meat’er mērīšanas sistēmas versija. FOM II sastāv no optiskās zondes ar asmeni, ierīces dziļuma mērīšanai, kuras darbības zona ir no 0 līdz 125 milimetriem, un datu ieguves un analīzes bloka – Carometec Touch Panel i15 datora (Ingress Protection IP69K). Mērījumu rezultātus FOM II aparāts aprēķina, izsakot liesās gaļas procentuālajā saturā.
                  
               
                     3.
                  
                  
                     Liemeņa liesās gaļas saturu aprēķina pēc šādas formulas:
                     Ŷ = 64,53 – 0,876 × X1 + 0,181 × X2
                     
                     kur:
                     
                                 Ŷ
                              
                              
                                 =
                              
                              
                                 aprēķinātais liemeņa liesās gaļas procentuālais saturs,
                              
                           
                                 X1
                                 
                              
                              
                                 =
                              
                              
                                 muguras tauku slāņa biezums (ieskaitot ādu) milimetros, ko mēra perpendikulāri liemeņa mugurai 6 centimetru attālumā no liemeņa viduslīnijas starp trešo un ceturto ribu no beigām,
                              
                           
                                 X2
                                 
                              
                              
                                 =
                              
                              
                                 muguras muskuļa biezums milimetros, ko mēra tajā pašā laikā, vietā un veidā kā X1.
                              
                           Šo formulu piemēro liemeņiem, kuru svars ir no 60 līdz 120 kilogramiem (silta liemeņa svars).
                  
               
            6.   daļa
         
         AUTOFOM III
         
                     1.
                  
                  
                     Šajā daļā izklāstītos noteikumus piemēro tad, kad cūku liemeņu klasificēšanai izmanto aparātu AutoFOM III.
                     
                  
               
                     2.
                  
                  
                     Aparāts ir aprīkots ar sešpadsmit 2 MHz ultraskaņas devējiem (Carometec A/S), darbības attālums starp devējiem ir 25 mm. Ultraskaņas dati ietver muguras tauku biezuma, muskuļu biezuma un saistīto parametru mērījumus. Mērījumu rezultātus ar datora palīdzību aprēķina, izsakot liesās gaļas procentuālajā saturā.
                  
               
                     3.
                  
                  
                     Liemeņa liesās gaļas saturu aprēķina pēc šādas formulas:
                     Ŷ = 68,44293415 – (0,35254288 × R2P10) – (0,31514342 × R2P15) – (0,19383319 × R2P16) + (0,02067879 × R3P3) + (0,03303812 × R3P5) + (0,02479771 × R3P6) + (0,02710736 × R3P7) + (0,02310621 × R3P9) – (0,07075210 × R4P10)
                     kur:
                     
                                 Ŷ
                              
                              
                                 =
                              
                              
                                 aprēķinātais liemeņa liesās gaļas procentuālais saturs,
                              
                           R2P10, R2P15, R2P16, R3P3, R3P5, R3P6, R3P7, R3P9 un R4P10 ir mainīgie lielumi, kuri noteikti ar AutoFOM III.
                  
               
                     4.
                  
                  
                     Mērījumu punkti ir aprakstīti II daļā protokolā, kuru Spānija iesniegusi Komisijai saskaņā ar Komisijas Regulas (EK) Nr. 1249/2008 (1) 23. panta 4. punktu.
                     Šo formulu piemēro liemeņiem, kuru svars ir no 60 līdz 120 kg (silta liemeņa svars).
                  
               
            7.   daļa
         
         MANUĀLĀ METODE (ZP)
         
                     1.
                  
                  
                     Šajā daļā izklāstītos noteikumus piemēro tad, kad cūku liemeņu klasificēšanu veic ar manuālo metodi (ZP), mērījumiem izmantojot lineālu.
                  
               
                     2.
                  
                  
                     Šo metodi var lietot, izmantojot lineālu, bet klasificēšanu veic, izmantojot prognozes vienādojumu. Šā principa pamatā ir tauku un muskuļu slāņa biezuma manuāla mērīšana liemeņa viduslīnijā.
                  
               
                     3.
                  
                  
                     Liemeņa liesās gaļas saturu aprēķina pēc šādas formulas:
                     Ŷ = 59,89 – 0,821 × F + 0,157 × M
                     kur:
                     
                                 Ŷ
                              
                              
                                 =
                              
                              
                                 aprēķinātais liemeņa liesās gaļas procentuālais saturs,
                              
                           
                                 F
                              
                              
                                 =
                              
                              
                                 liemeņa viduslīnijā mērīts redzamais tauku slāņa (ieskaitot ādu) minimālais biezums milimetros, kas sedz gluteus medius muskuli,
                              
                           
                                 M
                              
                              
                                 =
                              
                              
                                 redzamais jostas muskuļu biezums, ko mēra visīsākā savienojuma vietā starp muskuļa gluteus medius priekšējo (kraniālo) daļu un mugurkaula kanāla augšējo (dorsālo) malu.
                              
                           Šo formulu piemēro liemeņiem, kuru svars ir no 60 līdz 120 kg (silta liemeņa svars).
                  
               
      
         (1)  OV L 337, 16.12.2008., 3. lpp.”